Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 578/10/5507	Námestovo, 7.9.2012
EEČ : 2-41-81-2012

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 13. 08. 2010 v čase okolo 11.00 hodine viedol, po ceste číslo I/59, cez mesto Tvrdošín, v smere na mesto Trstená, okres Tvrdošín, osobné motorové vozidlo značky CITROEN Xara medzinárodnej poznávacej značky XXXXX, kde v tiahlom stúpaní miernej ľavotočivej zákruty sa dostatočne nevenoval vedeniu motorového vozidla v dôsledku mikrospánku prešiel s vozidlom do protismeru, kde čelne  narazil s vozidlom do proti idúceho osobného motorového vozidla značky ŠKODA Felícia Combi evidenčného čísla  XXXXX, ktoré v smere na obec Nižná viedla vodička  XXXXX, XXXXX, kde pri uvedenej zrážke vo vozidle značky ŠKODA Felícia Combi   poškodená XXXXX, XXXXX utrpela pomliaždenie a odreniny hrudníka vľavo s dobou liečenia 7 dní, poškodená XXXXX, XXXXX utrpela  podvrtnutie krčnej chrbtice, tržnú ranu pery a zlomeninu predného zuba s dobou liečenia do 7 dní,  poškodená XXXXX, XXXXX utrpela pomliaždenie brucha a hrudníka, stratové poranenie palca ľavej  ruky a hlbokú ranu pravého predkolenia s dobou liečenia do 42 dní a vo vozidle CITROEN Xara   poškodená XXXXX, XXXXX utrpela odreninu a pomliaždenie hrudníka vľavo, odreninu pravého predlaktia a pomliaždenie členka s dobou liečenia do 7 dní, poškodená XXXXX, XXXXX utrpela zlomeninu rebier vpravo a pomliaždenie brucha s dobou liečenia do 42 dní a poškodená XXXXX XXXXX, XXXXX utrpela pomliaždenie brucha a hrudníka s dobou liečenia do 7 dní
	lebo je trestné stíhanie neprípustné podľa § 9 odsek 1 písmeno g
Odôvodnenie:
Vyšetrovateľ Okresného riaditeľstva Policajného zboru Slovenskej republiky,  Odboru kriminálnej polície, Dolný Kubín vykonával pod číslom ORP-478/OVK-DK-2010  vyšetrovanie  v trestnej veci obvineného  XXXXX XXXXX, XXXXX XXXXX,  pre  prečin ublíženia na zdraví podľa § 157 odsek 1, 2 písmeno a/  Trestného zákona, ktorého sa mal dopustiť na tom skutkovom základe, ako je to popísané vo výrokovej  časti tohto uznesenia.

Vzhľadom na skutočnosť, že obvinený XXXXX sa zdržiava v mieste svojho trvalého bydliska v Poľskej republike bolo uznesením vyšetrovateľa Okresného riaditeľstva Policajného zboru Slovenskej republiky,  Odboru kriminálnej polície, Dolný Kubín  spisová značka  ORP-478/OVK-DK-2010   zo dňa 08. 02. 2011, trestné stíhanie obvineného XXXXX XXXXX, XXXXX prerušené podľa § 228 odsek 2 písmeno a/ Trestného poriadku.

Trestné stíhanie obvineného pre skutok, ktorého sa dopustil dňa 13. 08. 2010 na území Slovenskej republiky bolo odovzdané, na ďalší postup, orgánom činným v trestnom konaní Poľskej republiky. 

Rozhodnutím Okresného súdu v Bochni spisová značka II  K 858/11 zo dňa 28. 02. 2012, ktoré nadobudlo právoplatnosť dňa  07. 03. 2012, bol obvinený XXXXX, za tento skutok, právoplatne odsúdený.

Podľa § 215 odsek 1  písmeno d/ Trestného poriadku prokurátor zastaví trestné stíhanie, ak  je trestné stíhanie neprípustné podľa § 9 odsek  1 písmeno g/ Trestného poriadku.

Podľa § 9 odsek 1 písmeno g/  Trestného poriadku  trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak  tak ustanovuje medzinárodná zmluva. 

Podľa článku 63 Zmluvy medzi bývalou Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach podpísanej dňa 21. 12. vo Varšave,  po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok. 

Vzhľadom  na skutočnosť, že obvinený XXXXX bol za skutok, pre ktorý bolo proti nemu,  na území Slovenskej republiky, vedené trestné stíhanie,  právoplatne uznaný za vinného rozhodnutím Okresného súdu v Bochni spisová značka II  K 858/11 zo dňa 28. 02. 2012   ako aj s pokazom  na uvedenú medzinárodnú zmluvu, je trestné stíhanie  obvineného XXXXX XXXXX, XXXXX, v zmysle ustanovenia § 9 odsek 1 písmeno g/ Trestného poriadku, neprípustné. 

	Na základe uvedených skutočností a citovaných zákonných ustanovení som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Kocúr
prokurátor